pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เตรียมส่งแรงงานกลับบ้านเทศกาลสงกรานต์อย่างปลอดภัย
วันจันทร์ที่ 2 เมษายน 2561
ก.แรงงาน เตรียมส่งแรงงานกลับบ้านเทศกาลสงกรานต์อย่างปลอดภัย
กระทรวงแรงงาน เตรียมส่งพี่น้องแรงงานกลับบ้านช่วงเทศกาลสงกรานต์อย่างปลอดภัย พร้อมผนึกกําลังเครือข่ายลุยให้ความรู้ จัดกิจกรรมสนับสนุนแรงงานเดินทางอย่างปลอดภัย
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวในงานแถลงข่าว “ส่งพี่น้องแรงงานกลับบ้านเทศกาลสงกรานต์อย่างปลอดภัย” ว่า สถานประกอบกิจการส่วนใหญ่ได้กําหนดให้วันสงกรานต์เป็นวันหยุดตามประเพณีเพื่อให้ลูกจ้างได้เดินทางกลับภูมิลําเนากลับไปเยี่ยมครอบครัวและร่วมกิจกรรมตามประเพณีนิยม ซึ่งในปีนี้คณะรัฐมนตรีได้มีมติกําหนดให้วันพฤหัสบดีที่ 12 เม.ย.61 เป็นวันหยุดราชการเพิ่มเป็นกรณีพิเศษ โดยเป็นวันหยุดต่อเนื่องในช่วงเทศกาลวันสงกรานต์ รวม 5 วัน ตั้งแต่วันที่ 12 - 16 เม.ย.61 ประกอบกับคณะรัฐมนตรีมีมติพิจารณาผ่อนผันให้แรงงานต่างด้าวสัญชาติกัมพูชา ลาว และเมียนมาที่ทํางานในประเทศไทย ประเภทกรรมกร รับใช้ในบ้าน ช่างเครื่องยนต์ในเรือประมงทะเล และผู้ประสานงานด้านภาษา สามารถเดินทางกลับประเทศต้นทางเพื่อร่วมงานประเพณีสงกรานต์และกลับเข้ามาในประเทศไทยได้ตั้งแต่วันที่ 5 -30 เม.ย.61 ดังนั้น ในช่วงเวลาดังกล่าวจะมีผู้ใช้แรงงานทั้งชาวไทยและต่างด้าวเดินทางกลับภูมิลําเนาจํานวนมาก ซึ่งคาดว่าจะมีไทยเดินทางไปกลับบ้านประมาณ สี่ล้านคน และแรงงานต่างด้าวเดินทางเข้า-ออกกว่าสองแสนคน
รมว.แรงงาน กล่าวต่อไปว่า กระทรวงแรงงาน มีความห่วงใยพี่น้องแรงงานทุกคน และเพื่อให้เดินทางไปกลับได้อย่างปลอดภัย ลดอุบัติเหตุ ตลอดจนมีความสะดวกในการเดินทาง กระทรวงแรงงานได้ขอความร่วมมือนายจ้าง เจ้าของสถานประกอบกิจการอํานวยความสะดวกในการเดินทางของลูกจ้างพนักงาน โดยเฉพาะในกิจการขนส่งจะต้องปฏิบัติตามกฎหมายอย่างเคร่งครัด ทั้งในเรื่องชั่วโมงการทํางาน เวลาพัก และการทํางานล่วงเวลา รวมทั้งประชาสัมพันธ์ให้ความรู้เกี่ยวกับเส้นทางการเดินทาง ตารางเวลารถโดยสาร เส้นทางการจราจร การเตรียมยานพาหนะและวินัยจราจร เป็นต้น ในส่วนของลูกจ้างขอให้วางแผนในการเดินทางทั้งไปและกลับ เตรียมตัวให้พร้อม สําหรับลูกจ้างต่างด้าวต้องเตรียมเอกสารประจําตัวให้พร้อมเพื่อให้เดินทางผ่านเข้าออกได้อย่างสะดวก ทั้งนี้ ได้ประสานความร่วมมือกับภาคีเครือข่ายทั้งภาครัฐและเอกชน เพื่อสร้างความร่วมมือกันส่งพี่น้องแรงงานกลับบ้านเทศกาลสงกรานต์อย่างปลอดภัย เช่น กรมการขนส่งทางบกในการจัดรถสาธารณะให้เพียงพอ กรมทางหลวงในการดูแลเรื่องการจราจร เป็นต้น นอกจากนี้ กระทรวงแรงงาน ยังได้เปิดคลินิกช่างให้บริการตรวจความพร้อมยานพาหนะที่ใช้เดินทาง เปิดให้บริการนวดผ่อนคลาย จัดรถบริการตรวจสุขภาพเคลื่อนที่ แจกเวชภัณฑ์ให้กับผู้ใช้แรงงาน ณ สถานีขนส่งหลัก ตลอดจนเปิดบริการสายด่วน 1506 คอยให้ความช่วยเหลือตลอดช่วงเวลาดังกล่าว
รัฐบาลไทย-ข่าวทำเนียบรัฐบาล-ผู้บริหารระดับสูงของ Google และ Youtube ประจำภูมิภาคเอเชีย เข้าเยี่ยมคาราวะรองนายกรัฐมนตรี
วันอังคารที่ 1 พฤศจิกายน 2559
ผู้บริหารระดับสูงของ Google และ Youtube ประจําภูมิภาคเอเชีย เข้าเยี่ยมคาราวะรองนายกรัฐมนตรี
วันนี้(21 ต.ค. 2559)เวลา 16.30  นางสาว Ann Lavin ผู้บริหารระดับสูงของ Google และ Youtube ประจําภูมิภาคเอเชีย เข้าเยี่ยมคาราวะ พลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและผู้บริหารระดับสูงของ Google หารือถึงวิธีการสกัดกั้นและยุติเว็บไซต์และคลิปวิดีโอที่เข้าข่ายหม่นสถาบันพระมหากษัตริย์และสร้างความสับสนให้กับสังคมไทย โดยทางผู้บริหารระดับสูงของ Google กล่าวว่า ทาง Google ได้ให้ความสําคัญกับประเทศไทยในช่วงระยะเวลานี้ โดยยินดี Google ปรับแนวทางเพิ่มเติม โดยจัดตั้งทีมงานเฉพาะกิจในประเทศสหรัฐที่ดําเนินการเกี่ยวข้องกับประเทศไทย และได้ปรับแบบฟอร์มร้องเรียนเว็บไซต์และคลิปวีดีโอที่ไม่เหมาะสมในรูปแบบภาษาไทย ซึ่งจะทําให้เกิดความรวดเร็วในการติดต่อสื่อสารระหว่างหน่วยงานที่เกี่ยวข้องของไทยกับ Google โดยตรง รวมถึงทีมงานเฉพาะกิจในประเทศสหรัฐยินดีเร่งดําเนินการสกัดกั้นเว็บไซต์ที่และคลิปวีดีโอที่ไม่เหมาะสมให้ไทย หากทางฝ่ายไทยส่งข้อมูลเบื้องต้นไปให้Google อาทิ ที่อยู่ของเว็บไซต์ เวลาที่โพสต์คลิปวีดีโอ เป็นต้น ทั้งนี้ หากมีรายละเอียดของเว็บไซต์หรือคลิปวีดีโอและคําสั่งศาล ทางGoogle ขอให้ไทยส่งตามไปภายหลังได้
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ และรับมอบบรรจุภัณฑ์พลาสติกลดโลกร้อน
วันอังคารที่ 21 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ และรับมอบบรรจุภัณฑ์พลาสติกลดโลกร้อน
นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ และรับมอบบรรจุภัณฑ์พลาสติกลดโลกร้อน จากบริษัท คิงส์ แพ็ค อินดัสเตรียล จํากัด
วันที่ ๒๑ เมษายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย จํานวน ๑,๐๐๐ ชิ้น และเครื่องวัดอุณหภูมิ จํานวน ๒๕ ชิ้น จากนายสุทธิกร เจียรไพฑูรย์ และนายจ้าวหมิงกวง ผู้แทนสภาวัฒนธรรมไทย-จีนและส่งเสริมความสัมพันธ์ ต่อมาเวลา ๑๔.๑๕ น. รัฐมนตรีว่าการกระทรวงวัฒนธรรม รับมอบบรรจุภัณฑ์พลาสติกลดโลกร้อน จํานวน ๑๐๐,๐๐๐ ใบ จาก นายทวี จุลศักดิ์ศรีสกุล กรรมการผู้จัดการ บริษัท คิงส์ แพ็ค อินดัสเตรียล จํากัด เพื่อให้กระทรวงวัฒนธรรมนําไปมอบให้แก่เครือข่ายทางวัฒนธรรม ในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทั้งนี้ รัฐมนตรีว่าการกระทรวงวัฒนธรรมได้มอบหน้ากากอนามัย เครื่องวัดอุณหภูมิ และบรรจุภัณฑ์พลาสติกลดโลกร้อนดังกล่าวแก่นางยุพา ทวีวัฒนะกิจบวร รองปลัดกระทรวงวัฒนธรรม ผู้แทนปลัดกระทรวงวัฒนธรรม เพื่อนําไปดําเนินการตามวัตถุประสงค์ต่อไป โดยมี นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม นายวินัย วรวัตร์ ผู้อํานวยการกองพิธีการศพที่ได้รับพระราชทาน พลเรือเอก ชัย สุวรรณภาพ พลเอก เดชา ปุญญบาล ประธานมูลนิธิร่วมใจสํานึกไทยและที่ปรึกษา ว่าที่ร้อยตรี พุทธพร โตถาวร นายกสมาคมเทคโนโลยีและทรัพยากร เข้าร่วม ณ ห้องโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ร่วมกับ มท. เตรียมลงพื้นที่สำรวจข้อมูลจริง เร่งช่วยเหลือประชาชนเดือดร้อนที่ไม่ได้รับเงินเยียวยาจากรัฐ 5,000 บาท
วันศุกร์ที่ 24 เมษายน 2563
พม. ร่วมกับ มท. เตรียมลงพื้นที่สํารวจข้อมูลจริง เร่งช่วยเหลือประชาชนเดือดร้อนที่ไม่ได้รับเงินเยียวยาจากรัฐ 5,000 บาท
พม. ร่วมกับ มท. เตรียมลงพื้นที่สํารวจข้อมูลจริง เร่งช่วยเหลือประชาชนเดือดร้อนที่ไม่ได้รับเงินเยียวยาจากรัฐ 5,000 บาท
วันนี้ (24 เม.ย. 63) เวลา 13.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาวถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ คณะผู้บริหารกระทรวงการพัฒนาสังคมและความมั่นคงของมนุษย์ (พม.) ได้ประชุมร่วมกับผู้แทนจากสํานักนายกรัฐมนตรี และกระทรวงมหาดไทย (มท.) เพื่อเตรียมสํารวจพื้นที่จริงในทุกหมู่บ้านว่ามีกลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ที่ยังตกหล่นไม่ได้รับการช่วยเหลือจากมาตรการต่างๆ ของหน่วยงานภาครัฐ และร่วมหาแนวทางการดําเนินงานและแบ่งหน้าที่ตามนโยบาย เราไม่ทิ้งกัน และเราจะไม่ทิ้งใครไว้ข้างหลัง ของพลเอก ประยุทธ์ จันทร์โอชา นายกรัฐมนตรี ทั้งนี้ กระทรวง พม. จะดําเนินการสํารวจให้แล้วเสร็จภายในวันที่ 10 พ.ค. 2563 ส่วนกระทรวงมหาดไทย จะดําเนินการสํารวจให้แล้วเสร็จภายในวันที่ 15 พ.ค. 2563 โดยจะนําข้อมูลทั้งหมดมาเชื่อมโยงกับทุกกระทรวง เพื่อดูแลประชาชนที่เดือดร้อนให้ครอบคลุมได้มากที่สุด และหลังจากนั้นกระทรวง พม. จะประชุมหาแนวทางช่วยเหลือในส่วนของประชาชนกลุ่มเปราะบางที่กระทรวง พม. ต้องดูแล โดยจะพิจารณาว่ามีงบประมาณอะไรบ้างที่สามารถนํามาช่วยเหลือประชาชนในช่วงวิกฤตินี้ได้ ซึ่งนายกรัฐมนตรีมีความห่วงใยประชาชนทุกคนว่า คนที่หลุดจากระบบของการได้รับสิทธิตามมาตรการเยียวยา 5,000 บาท จะมีการตรวจสอบว่ายังมีอาชีพอิสระอะไรอีกบ้าง ที่นอกเหนือจากเกษตรกรที่ยังไม่ได้รับความช่วยเหลือ โดยต้องไปสํารวจรวบรวมข้อมูลมาให้หมด ซึ่งกระทรวงมหาดไทย (มท.) จะดําเนินการสํารวจทุกหมู่บ้าน และกระทรวง พม. จะดําเนินการสํารวจทุกกลุ่มเป้าหมาย เพื่อให้เกิดการตกหล่นน้อยที่สุด โดยจะถามเป็นรายบุคคลทุกคน
นายจุติ กล่าวเพิ่มเติมว่า อย่างไรก็ตาม ได้เน้นย้ําว่า วันนี้ ทุกอย่างไม่เป็นปกติ เพราะอยู่ในภาวะวิกฤติ จึงขอให้ข้าราชการและเจ้าหน้าที่ของกระทรวง พม. ทุกคนจับมือกับเครือข่ายและอาสาสมัครพัฒนาสังคมและความมั่นคงของมนุษย์ (อพม.) ทํางานร่วมกัน เพื่อช่วยเหลือประชาชนอย่างเต็มที่ และคิดว่าความเดือดร้อนที่เกิดขึ้นนี้ เป็นเสมือนความเดือดร้อนของครอบครัวตัวเอง ดังนั้น การทํางานทุกอย่างขอให้ลดขั้นตอนและให้เข้าถึงประชาชนโดยเร็วที่สุด ทั้งเงินและทรัพยากรที่มีอยู่ทั้งหมด
รัฐบาลไทย-ข่าวทำเนียบรัฐบาล-ประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยระดับจังหวัดภายใต้การกำกับ) ฉบับที่ 2
วันพฤหัสบดีที่ 30 สิงหาคม 2561
ประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยระดับจังหวัดภายใต้การกํากับ) ฉบับที่ 2
กระทรวงการคลังได้ออกประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยระดับจังหวัดภายใต้การกํากับ) (สินเชื่อพิโกไฟแนนซ์) ฉบับที่ 2
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า กระทรวงการคลังได้ออกประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่อง สินเชื่อรายย่อยระดับจังหวัดภายใต้การกํากับ) (สินเชื่อพิโกไฟแนนซ์) ฉบับที่ 2 โดยได้ปรับปรุงนิยามของสินเชื่อรายย่อยระดับจังหวัดภายใต้การกํากับให้รวมถึงสินเชื่อจํานําทะเบียนรถยนต์ และรถจักรยานยนต์ ทั้งนี้ เงื่อนไขอื่นยังเป็นไปตามเดิม ซึ่งจะทําให้ผู้ประกอบธุรกิจสินเชื่อพิโกไฟแนนซ์สามารถให้บริการสินเชื่อได้มากขึ้น อีกทั้งยังจะช่วยเพิ่มโอกาสให้ประชาชนรายย่อยที่เป็นเจ้าของยานพาหนะสามารถใช้ประโยชน์จากทรัพย์สินของตนเองเพื่อให้เข้าถึงแหล่งเงินทุนได้สะดวกขึ้น ซึ่งจะเป็นการลดปัญหาหนี้นอกระบบในอีกทางหนึ่ง ทั้งนี้ ณ สิ้นเดือนกรกฎาคม 2561 มีผู้ประกอบธุรกิจพิโกไฟแนนซ์ที่ได้รับอนุญาตและเปิดดําเนินการแล้ว 287 ราย ใน 60 จังหวัด
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3234
โทรสาร 0 2618 3366
รัฐบาลไทย-ข่าวทำเนียบรัฐบาล-มีลูกมาก...ลดหย่อนได้มาก ลูกคนที่ 2 ขึ้นไป ลดหย่อนภาษีได้ 60,000 บาท/คน
วันพฤหัสบดีที่ 15 พฤศจิกายน 2561
มีลูกมาก...ลดหย่อนได้มาก ลูกคนที่ 2 ขึ้นไป ลดหย่อนภาษีได้ 60,000 บาท/คน
--
จากคําขวัญในอดีตที่ว่า “มีลูกมาก จะยากจน” จนถึงวลีเด็ดที่มักได้ยินบ่อย ๆ คือ “มีลูกหนึ่งคน จนไปเจ็ดปี” เพื่อกระตุ้นเตือนว่าอย่ามีลูกมาก และพยายามรณรงค์ให้คุมกําเนิดหรือวางแผนครอบครัวมากขึ้น
แต่วันนี้โครงสร้างประชากรในบ้านเรากําลังจะเปลี่ยนไป อัตราการเกิดและเเรงงานลดน้อยลง เเละกําลังก้าวเข้าสู่สังคมผู้สูงอายุหรือ Aging Society เช่นเดียวกับหลายประเทศ
จากข้อมูลพบว่าอัตราการเกิดของเด็กไทยอยู่ที่ราว 7 แสนคน/ปี และมีแนวโน้มลดลง จึงกังวลกันว่าในอีก 20 ปีข้างหน้า เราอาจประสบปัญหาเพราะประชากรน้อย
ที่ผ่านมารัฐบาลให้ความสําคัญกับการส่งเสริมการมีบุตรเพิ่ม โดยกําหนดยุทธศาสตร์การพัฒนาอนามัยเจริญพันธุ์แห่งชาติฉบับที่ 2 (พ.ศ.2560 - 2569) ว่าด้วยการส่งเสริมการเกิดและการเจริญเติบโตอย่างมีคุณภาพ
โดยเน้นเรื่องการเพิ่มจํานวนการเกิดในหญิงอายุ 20 - 34 ปี (ช่วงเวลาทองของการมีลูก) ส่งเสริมการวางแผนตั้งแต่ก่อนตั้งครรภ์ ช่วยให้เด็กคลอดออกมาอย่างปลอดภัย ดํารงชีวิตอยู่ในสิ่งแวดล้อมที่เอื้อต่อการเจริญเติบโตและมีพัฒนาการสมวัย
นอกจากนี้ ยังปรับปรุงกฎหมายที่สําคัญ ทั้งสิทธิการลาคลอด สวัสดิการด้านที่อยู่อาศัย มาตรการทางภาษีช่วยลดภาระค่าใช้จ่ายในการดูแลบุตร และขยายจํานวนสถานรับเลี้ยงเด็กหรือศูนย์เด็กเล็กคุณภาพเพิ่มขึ้น
และข่าวดีล่าสุด สําหรับใครที่วางแผนหรือกําลังจะมีลูกคนที่ 2 เป็นต้นไป เตรียมเฮได้เลย เพราะเพิ่งมีประกาศปรับปรุงหลักเกณฑ์การหักลดหย่อนภาษี เพื่อจูงใจให้มีบุตรเพิ่มขึ้น
โดยมีหลักเกณฑ์ง่าย ๆ คือ
ต้องเป็นลูกที่เกิดจากพ่อแม่ที่จดทะเบียนสมรส และเป็นลูกคนที่ 2 ขึ้นไป ที่เกิดตั้งแต่ปี พ.ศ. 2561 สามารถลดหย่อนภาษีได้เพิ่มจากเดิมอีก 30,000 บาท/คน รวมเป็น 60,000 บาท/คน โดยนับลําดับลูกทุกคนไม่ว่ามีชีวิตอยู่หรือไม่ก็ตาม ซึ่งจะมีผลบังคับใช้ตั้งแต่ปีภาษี 2561 ที่ยื่นรายการในปี 2562 เป็นต้นไป
ตัวอย่าง เช่น
ลูกคนแรกเกิดปี 2559 ได้ลดหย่อนภาษี 30,000 บาท
ลูกคนที่สองเกิดปี 2561 เป็นต้นไป ได้ลดหย่อนภาษี 60,000 บาท
ดังนั้น จะสามารถยื่นลดหย่อนภาษีได้ถึง 90,000 บาท/ปี
และที่พิเศษยิ่งขึ้นก็คือ การเพิ่มสิทธิลดหย่อนภาษีที่ไม่จํากัดจํานวนบุตร จากเดิมไม่เกิน 3 คน และสามีภรรยา ยังสามารถแยกยื่นภาษีหักลดหย่อนได้อีกด้วย
นับเป็นมาตรการดี ๆ ที่ช่วยกระตุ้นให้คนอยากมีลูกเพิ่มมากขึ้น เพื่อให้จํานวนประชากรไทยมีความสมดุล มีคุณภาพ และในระยะยาวจะมีกําลังแรงงานขับเคลื่อนประเทศในทุกด้านต่อไป
อ่านรายละเอียดเพิ่มเติม http://www.ratchakitcha.soc.go.th/DATA/PDF/2561/A/092/22.PDF
และหากมีข้อสงสัยสามารถสอบถามข้อมูลได้ที่ ศูนย์สารนิเทศสรรพากร โทร. 1161
---------------------------
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พาณิชย์ กระตุ้นภูมิภาค "เร่งขับเคลื่อนเศรษฐกิจฐานราก"
วันจันทร์ที่ 15 พฤษภาคม 2560
พาณิชย์ กระตุ้นภูมิภาค "เร่งขับเคลื่อนเศรษฐกิจฐานราก"
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลให้ความสําคัญกับเศรษฐกิจฐานรากเป็นหลัก โดยได้เร่งแก้ไขปัญหาพื้นฐานหลายด้านและดําเนินมาตรการดูแลผู้มีรายได้น้อย ส่งเสริมการ  จัดตั้งวิสาหกิจชุมชน ตลาดประชารัฐ
เพื่อให้ประชาชนมีรายได้เพิ่มขึ้น โดยเฉพาะภาคเกษตร ผู้ประกอบอาชีพอิสระและผู้มีรายได้น้อย โดยได้กําชับพาณิชย์จังหวัดทั่วประเทศดําเนินการตามนโยบายเพื่อให้สร้างงาน สร้างรายได้ให้ กับประชาชนในพื้นที่ พร้อมทั้งได้มอบหมายให้ผู้บริหารกระทรวงพาณิชย์ลงพื้นที่พบปะผู้ประกอบการ เกษตรกร และผู้บริโภคที่เพื่อให้คําปรึกษาแนะนําและหาช่องทางให้กับเกษตรกร ผู้ประกอบการเพื่อจําหน่ายผลผลิตและผลิตภัณฑ์ต่างๆ
ขณะนี้มีพาณิชย์จังหวัดหลายพื้นที่ได้ดําเนินการตามแนวนโยบายของรัฐบาลและเกิดผลเป็นรูปธรรมชัดเจนแล้ว อาทิ จังหวัดลําพูน และเพชรบูรณ์ โดยพาณิชย์จังหวัดลําพูนได้บูรณาการการทํางานร่วมกับหน่วยงาน ที่เกี่ยวข้องในพื้นที่ ทั้งภาคราชการและเอกชน สถาบันเกษตรกร และเกษตรกรผู้ปลูกลําไยลําพูน ขับเคลื่อนนโยบาย Demand Driver เชื่อมโยงการตลาดเพื่อรองรับผลผลิตลําไยของจังหวัดลําพูนกับบริษัทผู้ผลิตน้ําลําไยเข้มข้น ในพื้นที่ ป้องกันปัญหาสินค้าล้นตลาดและราคาตกต่ําในช่วงที่ผลผลิตออกสู่ตลาดพร้อมๆ กัน ผลผลิตลําไยของลําพูนในปี 2560 จะออกสู่ตลาดช่วงปลายเดือนมิถุนายน นี้คาดว่าจะมีประมาณ 120,000 ตัน ซึ่งนอกจากกลุ่มเกษตรกร จะจําหน่ายตามช่องทางปกติแล้ว ยังสามารถรวบรวมผลผลิตส่งให้บริษัท เนเชอรัล เบฟ จํากัด ตั้งอยู่ที่ตําบลนครเจดีย์ อําเภอป่าซาง จังหวัดลําพูน ผลิตน้ําลําไยสกัดเข้มข้นตรา P80 โดยสามารถรับซื้อลําไยสดได้ 120-150 ตัน/เดือน จะรับซื้อตั้งแต่เดือนมิถุนายน 2560 เป็นต้นไป
ด้านจังหวัดเพชรบูรณ์ ซึ่งมีพื้นที่ปลูกมะม่วงน้ําดอกไม้มากเป็นลําดับที่ 5 ของพื้นที่ปลูกทั้งประเทศ (57 จังหวัด) โดยมีพื้นที่ปลูกประมาณ 13,800 ไร่ ปริมาณผลผลิตประมาณ 3,200 ตัน ขณะนี้ผลผลิตออกสู่ตลาดแล้วประมาณร้อยละ 80 โดยมีบริษัทสยามเอ็กปอร์ต มาร์ท จํากัด เป็นผู้รับซื้อเพื่อการส่งออกไปยังประเทศญี่ปุ่น เกาหลี จีน เนเธอร์แลนด์ ในราคาเฉลี่ย 70 บาท/กก. ส่วนที่ตกเกรด (ไม่ได้ส่งออก) จะมีพ่อค้าทั่วไป มารับซื้อไปส่งที่ตลาดไท หรือ พ่อค้าเร่ทั่วไป ในราคา 20-40 บาท/กก. แล้วแต่คุณภาพและขนาด สําหรับผลผลิตที่เหลืออีกประมาณร้อยละ 20 จะเก็บเกี่ยวได้ช่วงกลางเดือนพฤษภาคมนี้ ซึ่งสํานักงานพาณิชย์จังหวัดได้ประสานผู้ประกอบการที่สนใจร่วมออกบูธจําหน่ายและเจรจาจับคู่ธุรกิจในงาน "Thailand Products Expo 2017" ระหว่างวันที่ 25-28 พฤษภาคม 2560 ณ Dimond Island Convention & Exhibition Center (Koh Pich) กรุงพนมเปญ ประเทศกัมพูชา
“การทํางานของพาณิชย์จังหวัดลําพูน และเพชรบูรณ์ เป็นตัวอย่างการทํางานเชิงรุกเพื่อเชื่อมโยงและ ขยายตลาดสินค้าเกษตรในพื้นที่ ป้องกันไม่ให้เกิดปัญหาราคาผลผลิตตกต่ํา ส่งผลให้เกษตรกรมีรายได้เพิ่มขึ้น เศรษฐกิจในจังหวัดหมุนเวียนมากขึ้น” นางอภิรดี กล่าว
รัฐบาลไทย-ข่าวทำเนียบรัฐบาล-อธิบดีกรมบังคับคดี กล่าวสุนทรพจน์ในพิธีเปิดการประชุมว่าด้วยกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
วันศุกร์ที่ 19 พฤษภาคม 2560
อธิบดีกรมบังคับคดี กล่าวสุนทรพจน์ในพิธีเปิดการประชุมว่าด้วยกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
นางสาวรื่นวดี สุวรรณมงคล อธิบดีกรมบังคับคดี กล่าวสุนทรพจน์ในพิธีเปิดการประชุมว่าด้วยกฎหมายล้มละลายระหว่างประเทศ ครั้งที่ ๑  ณ เมืองเซนต์ปีเตอร์สเบิร์ก สหพันธรัฐรัสเซีย
เมื่อวันพฤหัสบดีที่ ๑๘ พฤษภาคม ๒๕๖๐ เวลา ๑๐.๐๐ น.
ณ เมืองเซนต์ปีเตอร์สเบิร์ก สหพันธรัฐรัสเซีย
นางสาวรื่นวดี สุวรรณมงคล อธิบดีกรมบังคับคดี
ได้กล่าวสุนทรพจน์ในพิธีเปิดการประชุมว่าด้วยกฎหมายล้มละลายระหว่างประเทศ ครั้งที่ ๑
(the 1st International Insolvency Forum)
ร่วมกับผู้พิพากษาศาลสูงของประเทศอิสราเอล และอาจารย์ทางกฎหมายของประเทศสหรัฐอเมริกา
โดยมีประธานกรรมการจัดงาน เป็นผู้ดําเนินรายการ
อธิบดีกรมบังคับคดีในฐานะผู้แทนประเทศไทยได้นําเสนอพัฒนาการทางกฎหมายล้มละลายของโลก
และวิวัฒนาการของกฎหมายล้มละลายที่มีการปรับปรุงแก้ไข
เพื่อรองรับการเปลี่ยนแปลงทางสังคมและเศรษฐกิจ
ที่สําคัญได้ชี้ให้เห็นว่า กฎหมายล้มละลายเกี่ยวกับประเด็นและสาขาวิชาชีพต่างๆ
ดังนั้น ในการพัฒนากฎหมายล้มละลายจําเป็นต้องคํานึงถึงเรื่องอื่นๆ ที่เกี่ยวข้องด้วย
นอกจากนี้ อธิบดีกรมบังคับคดีได้กล่าวถึงที่มาของกฎหมายล้มละลายไทย
รวมทั้งนโยบายรัฐบาลที่กําหนดให้มีการปรับปรุงแก้ไขกฎหมาย
เพื่อให้มีความทันสมัยและสอดคล้องกับมาตรฐานสากล
รวมทั้งได้สรุปการปรับปรุงแก้ไขกฎหมายล้มละลายที่กรมบังคับคดีได้ดําเนินการ
มาตั้งแต่เดือนกันยายน ๒๕๕๗ จนถึงปัจจุบัน
และทําหน้าที่เป็นศูนย์กลางวิชาการด้านการเสริมสร้างศักยภาพให้กับกลุ่มประเทศอาเซียน
รวมถึงประเทศจีน ญี่ปุ่น และเกาหลี
พร้อมกล่าวขอบคุณคณะผู้จัดงานที่ได้เชิญให้กรมบังคับคดีร่วมกล่าวสุนทรพจน์ในพิธีเปิดการประชุม
และพร้อมสนับสนุนให้มีการจัดการประชุมในเวทีนี้เป็นประจําทุกปี
ในการนี้ นางเพ็ญรวี มาแสง ผู้เชี่ยวชาญพิเศษเฉพาะด้านการบังคับคดีล้มละลาย
และนางสาวอทิตยา ทองบุญ นิติกรชํานาญการพิเศษ เข้าร่วมในพิธีเปิดการประชุมดังกล่าวด้วย
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ จ.อุบลราชธานี ตรวจเยี่ยมและถวายกัปปิยภัณฑ์พระสงฆ์  สามเณรและมอบถุงยังชีพแก่ผู้ประสบอุทกภัย
วันศุกร์ที่ 13 กันยายน 2562
รมต. นร. นายเทวัญ ฯ ลงพื้นที่ จ.อุบลราชธานี ตรวจเยี่ยมและถวายกัปปิยภัณฑ์พระสงฆ์  สามเณรและมอบถุงยังชีพแก่ผู้ประสบอุทกภัย
นายเทวัญ ลิปตพัลลภ  รัฐมนตรีประจําสํานักนายกรัฐมนตรีมีกําหนดเดินทาง เพื่อตรวจเยี่ยมและถวายกัปปิยภัณฑ์พระสงฆ์ สามเณร และมอบถุงยังชีพให้ประชาชนที่ประสบอุทกภัยในเขตพื้นที่ จ.อุบลราชธานี ในวันเสาร์ที่ 14 กันยายน 2562 นี้
ตามที่ รัฐมนตรีประจําสํานักนายกรัฐมนตรี ได้รับรายงานจากสํานักงานพระพุทธศาสนาแห่งชาติถึงจํานวนวัดที่ได้รับผลกระทบจากอุทกภัยใน 20 จังหวัดรวม 178 วัด ซึ่งพบว่าในพื้นที่จ.อุบลราชธานี มีวัดที่ได้รับผลกระทบเป็นจํานวนมาก รัฐมนตรีประจําสํานักนายกรัฐมนตรีจึงเตรียมลงพื้นที่เพื่อติดตามสถานการณ์อย่างใกล้ชิด เพื่อตรวจเยี่ยมและถวายกัปปิยภัณฑ์พระสงฆ์ สามเณร และมอบถุงยังชีพให้ประชาชนที่ประสบอุทกภัยในเขตพื้นที่ จ.อุบลราชธานี โดยจะเดินทางไปยังวัดท่ากกแห่ อ.เมืองอุบลราชธานี วัดคูเดื่อ อ.เมืองอุบลราชธานี วัดช่างหม้อ อ.วารินชําราบ จากนั้น รัฐมนตรีประจําสํานักนายกรัฐมนตรีและคณะจะเดินทางเข้านมัสการเจ้าคณะผู้ปกครอง ระดับเจ้าคณะอําเภอ รองเจ้าคณะอําเภอ และพระเลขานุการฯ จากอําเภอที่ประสบอุทกภัยในพื้นที่ จ.อุบลราชธานี ที่วัดมณีวนาราม อ.เมืองอุบลราชธานี ด้วย
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอให้ประชาชนช่วยกันเฝ้าระวัง รวมเป็นเครือข่ายไม่ให้เกิดเหตุร้าย
วันอังคารที่ 16 พฤษภาคม 2560
นายกรัฐมนตรีขอให้ประชาชนช่วยกันเฝ้าระวัง รวมเป็นเครือข่ายไม่ให้เกิดเหตุร้าย
นายกรัฐมนตรีขอให้ประชาชนช่วยกันเฝ้าระวัง รวมเป็นเครือข่ายไม่ให้เกิดเหตุร้าย
วันนี้ (16 พฤษภาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีเหตุคล้ายระเบิดบริเวณหน้าโรงละครแห่งชาติ เขตพระนครว่า ไม่ต้องการให้ประชาชนตื่นตระหนกกับเหตุการณ์ดังกล่าว แต่ขอให้ช่วยกันเฝ้าระวัง รวมกันสร้างเครือข่ายเป็นหูเป็นตาทํางานร่วมกับเจ้าหน้าที่ของรัฐช่วยกันสอดส่องดูแลเพื่อป้องกันไม่เกิดเหตุการณ์ขึ้นอีก พร้อมกําชับเจ้าหน้าที่เฝ้าระวัง ลงพื้นที่ตรวจตราเพิ่มขึ้น รวมทั้งปรับปรุงกล้องซีซีทีวีของกรุงเทพมหาครให้สามารถใช้งานได้ปกติ ในส่วนของผู้สร้างความไม่สงบได้สั่งการให้เจ้าหน้าที่ตํารวจดําเนินการสืบสวนนําตัวมาดําเนินคดีตามกฎหมายต่อไป
---------------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ในฐานะ ผอ.ศอตช. ติดตามความคืบหน้าการดำเนินงานด้านการปราบปรามการทุจริต
วันศุกร์ที่ 8 มีนาคม 2562
รัฐมนตรีว่าการกระทรวงยุติธรรม ในฐานะ ผอ.ศอตช. ติดตามความคืบหน้าการดําเนินงานด้านการปราบปรามการทุจริต
รัฐมนตรีว่าการกระทรวงยุติธรรม ในฐานะ ผอ.ศอตช. ติดตามความคืบหน้าการดําเนินงานด้านการปราบปรามการทุจริต
ในวันพฤหัสบดีที่ ๗ มีนาคม ๒๕๖๒ เวลา ๑๐.๐๐ น. พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ในฐานะประธานศูนย์อํานวยการต่อต้านการทุจริตแห่งชาติ (ศอตช.) เป็นประธานการประชุมคณะกรรมการอํานวยการต่อต้านการทุจริตแห่งชาติ (ศอตช.) ครั้งที่ ๒/๒๕๖๒ เพื่อติดตามความคืบหน้าการตรวจสอบกรณีสําคัญเร่งด่วนตามข้อสั่งการ และผลสัมฤทธิ์ในการดําเนินงานป้องกันและปราบปรามการทุจริตของ ศอตช. โดยมีพันตํารวจโท วันนพ สมจินตนากุล รองเลขาธิการฯ รักษาราชการแทนเลขาธิการ ป.ป.ท. ในฐานะเลขานุการ ศอตช. และผู้ที่เกี่ยวข้องเข้าร่วม ฯ ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ
รัฐบาลไทย-ข่าวทำเนียบรัฐบาล-​ประชุม กห.อาเซียน ไทยผลักดันลงนามความร่วมมือทางทหารทวิภาคี กับ 3 ประเทศ
วันพุธที่ 13 พฤศจิกายน 2562
​ประชุม กห.อาเซียน ไทยผลักดันลงนามความร่วมมือทางทหารทวิภาคี กับ 3 ประเทศ
พล.อ.ประยุทธ์ จันทร์โอชา นรม. และ รมว.กห. มีกําหนดการต้อนรับการเยี่ยมคํานับของ รมว.กห.อาเซียน และรมว.กห.ประเทศคู่เจรจา ระหว่างการประชุม รมว.กห.อาเซียน และประเทศคู่เจรจา 16 - 19 พ.ย.62 ดังนี้
17 พ.ย.62 รมว.กห.ประเทศคู่เจรจา 3 ประเทศ ทยอยเข้าเยี่ยมคํานับ นรม.และรมว.กห. และลงนามความร่วมมือกัน ณ ศาลาว่าการกลาโหม
0900 - 1000 : การเยี่ยมคํานับของ รมว.กห. ญี่ปุ่นและการลงนามบันทึกความเข้าใจ ระหว่าง กห. กับ กห. ญี่ปุ่น ว่าด้วยความร่วมมือและการแลกเปลี่ยนทางทหาร
1000 - 1100 : การเยี่ยมคํานับของ รมว.กห. สหรัฐฯ และการลงนามแถลงวิสัยทัศน์ร่วม ระหว่าง ไทย - สหรัฐฯ ค.ศ. 2020
1100 - 1200 : การเยี่ยมคํานับของ รมว.กห. สาธารณรัฐประชาชนจีน และการลงนามบันทึกความเข้าใจ ระหว่าง กห. กับ กห.สปจ. ว่าด้วยความร่วมมือด้านการป้องกันประเทศ
18 พ.ย.62 รมว.กห.อาเซียน และ รมว.กห.ประเทศคู่เจรจา ( 17 ประเทศ) และเลขาธิการอาเซียน เข้าเยี่ยมคํานับ นรม.และ รมว.กห. ณ ทําเนียบรัฐบาล
พล.ท.คงชีพ’ กล่าวเพิ่มเติมว่า การเยี่ยมคํานับและลงนามร่วมกันดังกล่าว จะเป็นส่วนสําคัญของการยกระดับความร่วมมือทางทหาร และความเป็นหุ้นส่วนทางยุทธศาสตร์ ระหว่าง กองทัพไทยและกองทัพประเทศต่างๆ ให้มีพัฒนาการก้าวหน้ายิ่งขึ้นอย่างสมดุล
รัฐบาลไทย-ข่าวทำเนียบรัฐบาล-รมว.ยุติธรรม ขับเคลื่อนการปฏิรูประบบวิจัยและนวัตกรรมเพิ่มขีดความสามารถในการแข่งขันของประเทศและคุณภาพชีวิตของประชาชน
วันศุกร์ที่ 11 สิงหาคม 2560
รมว.ยุติธรรม ขับเคลื่อนการปฏิรูประบบวิจัยและนวัตกรรมเพิ่มขีดความสามารถในการแข่งขันของประเทศและคุณภาพชีวิตของประชาชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะประธานคณะอนุกรรมการด้านการปรับปรุงกฎหมายและระเบียบข้อบังคับ ภายใต้สภานโยบายและนวัตกรรมแห่งชาติ เป็นประธานการประชุมรับฟังความคิดเห็นเรื่อง “ความก้าวหน้าการปฏิรูประบบวิจัยและนวัตกรรม
เมื่อวันศุกร์ที่ ๑๑ สิงหาคม ๒๕๖๐ เวลา ๐๙.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะประธานคณะอนุกรรมการด้านการปรับปรุงกฎหมายและระเบียบข้อบังคับ
ภายใต้สภานโยบายและนวัตกรรมแห่งชาติ เป็นประธานการประชุมรับฟังความคิดเห็น เรื่อง “ความก้าวหน้าการปฏิรูประบบวิจัยและนวัตกรรมและกรอบบทบาทภารกิจของหน่วยงานในระบบวิจัยและนวัตกรรม” โดยสํานักงานคณะกรรมการวิจัยแห่งชาติ (วช.) และสํานักงานคณะกรรมการนโยบายวิทยาศาสตร์ เทคโนโลยีและนวัตกรรม
แห่งชาติ (สวทน.) ในฐานะเลขานุการร่วมสภานโยบายวิจัยและนวัตกรรมแห่งชาติร่วมกันจัดขึ้น เพื่อรับฟังความคิดเห็นจากหน่วยงานที่เกี่ยวข้องสาหรับเป็นข้อมูลประกอบการดาเนินงานเกี่ยวกับกรอบบทบาทภารกิจของหน่วยงานในระบบวิจัยและนวัตกรรมให้เป็นไปตามแนวทางในการปฏิรูประบบวิจัยและนวัตกรรมของประเทศ
โดยมี ผู้แทนจากหน่วยงานของรัฐและองค์กรเอกชน ผู้ทรงคุณวุฒิ และผู้ที่เกี่ยวข้อง เข้าร่วมฯ
ณ ห้องประชุม Mayfair Ballroom A ชั้น ๑๑ โรงแรม เดอะ เบอร์เคลีย์ ประตูน้ํา กรุงเทพฯ
โดยรัฐมนตรีว่าการกระทรวงยุติธรรม ได้กล่าวว่า รัฐบาลให้ความสําคัญในการพัฒนาประเทศ
ทั้งในระยะสั้น ระยะกลาง และระยะยาว และวางยุทธศาสตร์ที่จะนาประเทศไปสู่ไทยแลนด์ ๔.๐
ซึ่งกลไกในการพัฒนาประเทศดังกล่าวจาเป็นต้องมีการพัฒนาด้านวิทยาศาสตร์ เทคโนโลยี
และศิลปวิทยาแขนงต่าง ๆ เพื่อให้เกิดความรู้และการพัฒนาเพื่อเสริมสร้างความเข้มแข็งให้แก่เศรษฐกิจ สังคม
และเพิ่มขีดความสามารถในการแข่งขันของประเทศและคุณภาพชีวิตของประชาชน ในการดาเนินการให้เกิดผลสําเร็จอย่างมีประสิทธิภาพนั้น จึงให้มีการปฏิรูประบบวิจัยและนวัตกรรมเพื่อบูรณาการการวิจัยและนวัตกรรมของประเทศให้ตรงตามความต้องการและเป็นไปในทิศทางเดียวกัน ลดความซ้ําซ้อน และสามารถผลักดันให้มีการนําไปใช้ให้เกิดประโยชน์อย่างเป็นรูปธรรม ประเด็นหลักประการหนึ่งของการปฏิรูประบบวิจัยและนวัตกรรม คือ การดําเนินการเกี่ยวกับโครงสร้าง ภารกิจ และอํานาจหน้าที่ของหน่วยงานที่เกี่ยวข้องในระบบวิจัยและนวัตกรรม
ให้เป็นเอกภาพและมีบทบาทภารกิจที่ชัดเจน ไม่ซ้ําซ้อน และไม่ทับซ้อนเชิงผลประโยชน์ ดังนั้น เวทีนี้จึงนับว่าเป็นโอกาสให้หน่วยงานและผู้ที่เกี่ยวข้องในงานวิจัยและนวัตกรรมที่มีประสบการณ์มายาวนาน เข้ามามีส่วนร่วมแสดงความเห็นด้านการปฏิรูประบบวิจัยและนวัตกรรมของประเทศไทยให้ก้าวไปในทิศทางที่เหมาะสมและดีที่สุดต่อไป